**Αθήνα: 04.07.2025**

**Αρ. Πρωτ.: 657**

**ΔΕΛΤΙΟ ΤΥΠΟΥ**

**«Ολοκληρωμένες Υπηρεσίες Υποστήριξης για Άτομα με Αναπηρία, Χρόνιες Παθήσεις και τις Οικογένειές τους στον Δήμο Θεσσαλονίκης»**

Το [**Ινστιτούτο της Εθνικής Συνομοσπονδίας Ατόμων με Αναπηρία & Χρόνιες Παθήσεις «ΙΝ-ΕΣΑμεΑ»**](https://www.in-esamea.gr/el) και ο Δήμος Θεσσαλονίκης υλοποιούν την Πράξη **«Ολοκληρωμένες Υπηρεσίες Υποστήριξης για Άτομα με Αναπηρία, Χρόνιες Παθήσεις και τις οικογένειές τους στον Δήμο Θεσσαλονίκης»** με ΚΩΔ. ΟΠΣ (MIS) 6018248 και συγχρηματοδότηση από το Ευρωπαϊκό Κοινωνικό Ταμείο (ΕΚΤ) – Επιχειρησιακό Πρόγραμμα **«Κεντρική Μακεδονία 2021-2027».**

Στο πλαίσιο της Πράξης, πραγματοποιήθηκαν τη **Δευτέρα 30.6.2025 και ώρα 12.00, στην οδό Παπαρρηγοπούλου 7 στον στον 5ο όροφο** τα **εγκαίνια των Δομών** για την Παροχή ολοκληρωμένων Υπηρεσιών Κοινωνικής Φροντίδας & Υποστήριξης σε άτομα με αναπηρία, χρόνιες παθήσεις και τις οικογένειές τους. Στην εκδήλωση των εγκαινίων, παρευρέθηκε ο **Πρόεδρος του Ινστιτούτου της Εθνικής Συνομοσπονδίας Ατόμων με Αναπηρία & Χρόνιες Παθήσεις, Ιωάννης Βαρδακαστάνης** ο οποίος μεταξύ άλλων τόνισε τη σημασία της νέας Δομής για το σύνολο των δημοτών και επισκεπτών της πόλης της Θεσσαλονίκης:

***«Θα βρουν όλοι αυτά που χρειάζονται, για να μπορούν είτε μέσω των οργανώσεών τους είτε ως πολίτες να διεκδικήσουν τα δικαιώματά τους. Θερμές ευχαριστίες στην Περιφερειάρχη για τη χρηματοδότηση αυτού του Έργου και στον αγαπημένο φίλο μου Δήμαρχο Θεσσαλονίκης για την εξαιρετική πρωτοβουλία να ενώσουμε τις δυνάμεις σε αυτό το σημαντικό έργο για τους κατοίκους της Θεσσαλονίκης»*.**

***«Για τη Διοίκηση της Περιφέρειας Κεντρικής Μακεδονίας η κοινωνική αλληλεγγύη δεν είναι απλώς ένας από τους άξονες της πολιτικής μας, αλλά αποτελεί θεμελιώδη και αδιαπραγμάτευτη προτεραιότητα»****, πρόσθεσε με τη σειρά της από πλευρά Περιφέρειας η* **Περιφερειάρχης Κεντρικής Μακεδονίας κα. Αηδόνα Αθηνά**.

Ο **Δήμαρχος Θεσσαλονίκης κ. Στέλιος Αγγελούδης** μίλησε για τη συμβολή της ΕΣΑμεΑ στο κοινωνικό αυτό έργο της πόλης και μεταξύ άλλων είπε:

**«*Τίποτα από όλα αυτά δεν θα μπορούσε να γίνει πράξη χωρίς τη συνεργασία με την ΕΣΑμεΑ και την Περιφέρεια Κεντρικής Μακεδονίας. Ως Δήμος Θεσσαλονίκης, δημιουργούμε υπηρεσίες και δομές μαζί με όσες και όσους θέλουν πραγματικά να εργαστούν για την ενίσχυση των δικαιωμάτων των ατόμων με αναπηρία».***

Tο **ΙΝ-ΕΣΑμεΑ,** ο επίσημα εκπαιδευτικός και ερευνητικός φορέας του αναπηρικού κινήματος της χώρας, διατηρεί τα γραφεία του στην οδό Παπαρρηγοπούλου 7, Θεσσαλονίκη, και παρέχει τις παρακάτω υπηρεσίες στο πλαίσιο της Πράξης από Δευτέρα έως Παρασκευή 8.30 - 16.30:

* Συναντήσεις Ενημέρωσης και Ευαισθητοποίησης
* Help Desk για ζητήματα αναπηρίας
* Συμβουλευτική υποστήριξη και ενδυνάμωση για κάθε άτομο με αναπηρία, χρόνιες παθήσεις ή και μέλη των οικογενειών τους.

**Από κοινού στο ΙΝ-ΕΣΑμεΑ και στον Δήμο Θεσσαλονίκης συνεργαζόμαστε με στόχο** την ενδυνάμωση και τη συμπερίληψη των ατόμων με αναπηρία, χρόνιες παθήσεις και των οικογενειών τους παρέχοντας μέσα από αυτό το Έργο ολοκληρωμένες υπηρεσίες κοινωνικής φροντίδας και υποστήριξης σε άτομα με αναπηρία, χρόνιες παθήσεις και τις οικογένειές τους πουαποσκοπούν στην καταπολέμηση των διακρίσεων και στην προώθηση και προστασία όλων των ανθρωπίνων και συνταγματικά κατοχυρωμένων δικαιωμάτων, όπως αυτά καθιερώνονται από τη Σύμβαση των Ηνωμένων Εθνών για τα δικαιώματα των ατόμων με αναπηρίες.